
Tárgy: Háromoldalú tanulmányi szerződés
Előterjesztő: Radványi Gábor Gazdasági Bizottság Elnök-helyettese


Tisztelt Képviselő-testület! 

Halász Károlyné a Humán Családsegítő és Gyermekjóléti Szolgálat dolgozója 2012. február óta, és feladatait Pázmándon teljeskörűen végzi. A gyermekvédelmi törvény 2016. január 1-i módosítása alapján az előírt végzettséggel nem rendelkezők nem alkalmazhatók.

Halász Károlyné nem rendelkezik a gyermek és ifjúságvédelmi tanácsadó oklevéllel, ezért a további foglalkoztatásához a végzettség megszerzése szükséges.

Az előterjesztéshez mellékeljük a Humán Családsegítő és Gyermekjóléti Szolgálat kérelmét, melyben javasolják a dolgozó végzettségének megszerzését ahhoz, hogy munkáját ne veszítse el.

Fentiek alapján javasolt, hogy az önkormányzat tanulmányi szerződés megkötésével a tanulmányok díjának felét vállalva segítse a dolgozó tanulmányait, illetve a végzettség megszerzését úgy, hogy a szerződésben a tanulmányi év sikeres befejezését követően 5 évig munkaviszonyát fenntartja a Munkáltatónál.

Kérem a Tisztelt Gazdasági Bizottságot, hogy az előterjesztést szíveskedjenek megtárgyalni, és a döntésüket meghozni.



Határozati javaslat:

Pázmánd Község Önkormányzat Képviselő-testülete
Gazdasági Bizottságának
23/2016.(II.17.) határozata
Halász Károlyné tanulmányi támogatásáról

Pázmánd Község Önkormányzat Képviselő-testületének Gazdasági Bizottsága javasolja Halász Károlyné a Humán Családsegítő és Gyermekjóléti Szolgálat dolgozóját gyermek- és ifjúságvédelmi tanácsadó oklevél megszerzéséhez szükséges tanulmányait támogatni. A képzés 2 év, melynek tandíja/önköltsége 120.000,- Ft/félév, mely összeg 50 %-át a képviselő-testület biztosítsa, háromoldalú tanulmányi szerződés keretében azzal a kikötéssel, hogy szerződésben a tanulmányi év sikeres befejezését követően 5 évben köteles a társulás keretében a munkavégzésre, kiemelten Pázmánd vonatkozásában.

Határidő: a következő Képviselő-testületi ülés
Felelős:  bizottság elnöke, jegyző


